Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2457

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: 8-20 kredit gazdasági és vezetéstudományi ismeretek, jogi és társadalomtudományi alapismeretek; kulturális menedzsment és marketing ismeretek; design- és művészettörténeti, illetve -elméleti alapozó ismeretek 8.2. A szakmai törzsanyag kötelező ismeretkörei: 16-44 kredit a kulturális piac modelljei és működési mechanizmusai nemzetközi áttekintésben; magyarországi és EU-s műtárgypiaci és műkereskedelmi ismeretek; designmenedzsment ismeretek a kreatív iparágak esztétikai és ökonómiai értékteremtésének elméletétől a projektmenedzsment konkrét rutinjaiig; kommunikációs és médiaismeretek a reklámtól a divatszociológián át a designkommunikációig; a gazdasági szférához kapcsolódó, további társadalomtudományi ismeretek 8.3. A szakmai törzsanyag kötelezően választható ismeretkörei: 56-84 kredit differenciált szakmai ismeretek: 36-64 kredit pénzügyi és kultúratámogatási ismeretek a művészet finanszírozásában, különös tekintettel a szponzoráció, mecenatúra és a public-private-partnership kérdésköreire; vezetési és szervezési ismeretek kulturális intézményekben és vállalkozásokban; stratégia- és jövőképalkotás, illetve a humán- és egyéb erőforrás-fejlesztés szempontrendszere az innovatív kulturális területeken; további kapcsolódó társadalom- és kultúratudományi ismeretek a művészetpszichológiától a hálózati kommunikációig; modern és kortárs művészettörténeti- és designelméleti ismeretek diplomamunka: 20 kredit.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes